**A záróvizsga témakörei magyar nyelvészetből**

**magyar alapszak BA képzésben**

1. A nyelv fogalma (kommunikációelméleti, jelelméleti megközelítések). A világ nyelvei nyelvcsaládjai. Nyelvtipológia és univerzálékutatás. A nyelv tudományos vizsgálatának története, irányzatok a nyelvészetben. A nyelvtudomány határtudományai, interdiszciplináris feladatai.

2. A kommunikáció fogalma, fajtái. A nyelvi kommunikáció kódjai. A kommunikáció zavarai

3. A jel, jelentés, jelölés alapkérdései. A lexikológiai jelentések: szinonimitás, poliszémia, homonímia

4. Fonetika és fonológia. A magyar beszédhangok rendszere. A beszélőszervek működése. A hangtörvények. A beszédfolyamat szegmentális és szupraszegmentális elemei

5. A szófaj fogalma, osztályozásának elméleti alapjai. A magyar szófaji rendszer, a hagyományos és az újabb felosztások. Az alapszófajok és a segédszók. A szófaji határkérdések

6. Nyelvünk alaktani sajátosságai. A névszótövek és az igetövek fajtái. A szóalkotásmódok: szóképzés, szóösszetétel, egyéb szóalkotásmódok. Az igékhez és a névszókhoz járuló jelek és ragok

7. A szintagmák fogalma, osztályozása és jellemzői. Az igei, igenévi, főnévi, melléknévi, számnévi, névmási és határozószói alaptagú szerkezetek. A mellérendelő szószerkezetek. A szószerkezetcsoportok. Az alany, az állítmány és a tárgy

8. A mondat fogalmi jegyei. A rendszermondat és a szövegmondat. Személyviszonyok, időviszonyok, modalitás. A mondatok osztályozása szerkezetük szerint. Átmenet az egyszerű és az összetett mondat között. Az alá- és a mellérendelő összetett mondatok. A módféle és az időféle határozók

9. A szövegtan fő irányai, történeti előzményei. A szöveg fogalma. A szövegfajták, a szöveg szerkezete. A szöveg az interakcióban. Anafora, katafora, deixis, pronominalizáció. A szöveg szintaktikája, szemantikája és pragmatikája

10. A magyar fonémarendszer változásai, a hangfejlődési tendenciák megvalósulásai nyelvünk történetének egyes korszakaiban. A magánhangzó-harmónia történeti vonatkozásai

11. Szótöveink típusainak kialakulása és átrendeződése az ősmagyar kor elejétől napjainkig. Jel- és ragmorfémáink történeti rétegei, alaki és funkcionális változásaik. Egyéb nyelvi viszonyító eszközeink története

12. Szókészletünk etimológiai kategóriái, azok arányainak változásai nyelvünk élete során. A mai magyar szókészlet rétegződése

13. A nyelvrokonság ismérvei. Az alapnyelv jellemzői: az uráli alapnyelv hangtana, morfológiája, mondattana. Az uráli szókincs

14. A stílus fogalma, meghatározó tényezői. A stílusnemek és a stílusárnyalatok. A nyelvi elemek stilisztikája: hang-, szó-, mondat- és szövegstilisztika. A szóképek, a továbbszőtt kép és a komplex kép

15. A szociolingvisztika fogalma, tárgya, kialakulásának okai, társadalmi és nyelvtudományi előzményei, vizsgálati módszerei. A kommunikáció társadalmi befolyásoltsága. A nyelvi hátrány. Nyelvpolitika. A nyelvjárások helye a nyelvváltozatok között. A mai magyar nyelvjárások rendszere.

Eger, 2016. november 22.